rejauldu/bengali-wikipedia huggingface dataset:
সুবল দাস (২৭ ডিসেম্বর, ১৯২৭ - ১৬ আগস্ট, ২০০৫) ছিলেন একজন বাংলাদেশী সঙ্গীত পরিচালক ও সুরকার। চলচ্চিত্রের সঙ্গীত পরিচালনা করে তিনি খ্যাতি অর্জন করেন। তবে তিনি বেতার ও টেলিভিশনের সাথেও যুক্ত ছিলেন। তার সুরকৃত অসংখ্য গান বেতার ও টেলিভিশনের সঙ্গীতশিল্পীরা পরিবেশন করেন। তার সুরকৃত গান গেয়ে অনেক শিল্পী জনপ্রিয়তা ও খ্যাতি লাভ করেন।   প্রাথমিক জীবন  সুবল দাস ১৯২৭ সালের ২৭ ডিসেম্বর তৎকালীন ব্রিটিশ ভারতের (বর্তমান বাংলাদেশ) ব্রাহ্মণবাড়িয়া জেলায় জন্মগ্রহণ করেন। তার বাবা রশিকলাল দাস এবং মা কামিনী দাস। পরিবারের আগ্রহেই তিনি সঙ্গীতচর্চা শুরু করেন। তিনি সেতারে তালিম নেন ওস্তাদ খাদেম হোসেন খান এবং ওস্তাদ আয়াত আলী খান এর কাছ থেকে। সঙ্গীতে পারদর্শিতা অর্জন করে তিনি সুর ও সঙ্গীত পরিচালনায় মনোনিবেশ করেন। সঙ্গীতের পাশাপাশি ফুটবল খেলায় ঝোঁক ছিল প্রবল। নিয়মিত খেলতেন ঢাকার আজাদ স্পোর্টিং ক্লাবের হয়ে।   কর্মজীবন  সুবল দাস ১৯৫৯ সালে চলচ্চিত্রকার ফতেহ লোহানী পরিচালিত আকাশ আর মাটি চলচ্চিত্রে প্রথম সঙ্গীত পরিচালনা করেন। তার সুরকৃত মানবেন্দ্র মুখোপাধ্যায়ের গাওয়া "তবে কি আমার নেই কোন ঠাঁই" গানটি বিপুল প্রশংসিত হয়। ১৯৬৩ সালে পাকিস্তান বেতারের সঙ্গীত পরিচালক হিসেবে কাজ শুরু করেন। এরপর ১৯৬৭ সালে পাকিস্তান টেলিভিশনের সুরকার হিসেবে যোগ দেন। এ সময় তিনি কিছু উর্দু চলচ্চিত্রের সঙ্গীত পরিচালনা করেন। বাংলা চলচ্চিত্রের গানের মধ্যে স্বরলিপি চলচ্চিত্রের "গানেরই খাতায় স্বরলিপি লিখে", আলো তুমি আলেয়া চলচ্চিত্রের "আমি সাত সাগর পাড়ি দিয়ে", যোগ বিয়োগ চলচ্চিত্রের "এই পৃথিবীর পান্থশালায়" উল্লেখযোগ্য।  চলচ্চিত্রের তালিকা    আকাশ আর মাটি (১৯৫৯)  আলিবাবা (১৯৬৭)  জুলেখা (১৯৬৭)  স্বর্ণ কমল (১৯৬৯)  ভানুমতি (১৯৬৯)  স্বরলিপি (১৯৭০)  তানসেন (১৯৭০)  দর্পচূর্ণ (১৯৭০)  স্বরলিপি (১৯৭১)  এখানে আকাশ নীল (১৯৭৩)  অনির্বাণ (১৯৭৩)  অনেক দিন আগে (১৯৭৪)  অনেক প্রেম অনেক জ্বালা (১৯৭৫)  ডাক পিয়ন (১৯৭৫)  আলো তুমি আলেয়া (১৯৭৫)  নকল মানুষ (১৯৭৫)  উপহার (১৯৭৫)  হাসি কান্না (১৯৭৫)  গোলমাল (১৯৮৬)  যোগ বিয়োগ  গৃহলক্ষ্মী  অনুরাগ  ভালো মানুষ  পুত্রবধূ  ভাঙ্গাগড়া  শীষনাগ  অচেনা অতিথি  ওরাও মানুষ  বিষকন্যার প্রেম (১৯৮৬)  সোনার সংসার (১৯৮৯)   রাঙা ভাবী (১৯৮৯)  ববি (১৯৯০)  অন্ধ বিশ্বাস (১৯৯২)  অবুঝ সন্তান (১৯৯৩)  আঞ্জুমান (১৯৯৫)   মৃত্যু  সুবল দাস ২০০৫ সালের ১৬ই আগস্ট মৃত্যুবরণ করেন।   আরও দেখুন   সত্য সাহা  আলম খান   তথ্যসূত্র    বহিঃসংযোগ       বাংলাপিডিয়ায় সুবল দাস  বিষয়শ্রেণী:১৯২৭-এ জন্ম বিষয়শ্রেণী:২০০৫-এ মৃত্যু বিষয়শ্রেণী:ব্রাহ্মণবাড়িয়া জেলার সঙ্গীতজ্ঞ বিষয়শ্রেণী:বাংলাদেশী সঙ্গীত পরিচালক বিষয়শ্রেণী:বাংলাদেশী সুরকার বিষয়শ্রেণী:বাংলাদেশী হিন্দু বিষয়শ্রেণী:বাংলাদেশী পুরুষ ফুটবলার
রূপসী বাংলা এক্সপ্রেস (ট্রেন নং ৮২৭/৮২৮) বাংলাদেশ রেলওয়ে কর্তৃক পরিচালিত একটি আন্তঃনগর ট্রেন। ২০২৪ সালের ২৪ ডিসেম্বর থেকে ট্রেনটি যাত্রা শুরু করে। যা এখন নিয়মিত চলছে।   সময়সূচী   ট্রেন নংপ্রান্তিক স্টেশন ছাড়ার সময়গন্তব্য স্টেশন পৌছার সময়সাপ্তাহিক ছুটি৮২৭১৫:৩০১৯:১০সোমবার ৮২৮১০:৪৫১৪:৩০  সময়সূচী পরিবর্তনশীল বিধায় বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী জানা যেতে পারে   তথ্যসূত্র   বিষয়শ্রেণী:বাংলাদেশের নামযুক্ত যাত্রীবাহী ট্রেন বিষয়শ্রেণী:বাংলাদেশের আন্তঃনগর ট্রেন
ষাটনল ইউনিয়ন হলো বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন।   আয়তন  ষাটনল ইউনিয়নের আয়তন ২,৬৫৩ একর।   জনসংখ্যার উপাত্ত  ২০১১ সালের পরিসংখ্যান অনুযায়ী ষাটনল ইউনিয়নের জনসংখ্যা ১৮,৯৮৪ জন। এর মধ্যে পুরুষ ৯,৮২৪ জন এবং মহিলা ৯,১৬০ জন। মোট পরিবার ৩,৮০৫টি।   অবস্থান ও সীমানা  মতলব উত্তর উপজেলার উত্তর-পশ্চিমাংশে ষাটনল ইউনিয়নের অবস্থান। এ ইউনিয়নের পূর্বে সাদুল্লাপুর ইউনিয়ন ও ছেংগারচর পৌরসভা, দক্ষিণে ছেংগারচর পৌরসভা ও কলাকান্দা ইউনিয়ন, পশ্চিমে মেঘনা নদী ও মুন্সীগঞ্জ জেলার মুন্সীগঞ্জ সদর উপজেলার আধারা ইউনিয়ন এবং উত্তরে মেঘনা নদী ও মুন্সীগঞ্জ জেলার গজারিয়া উপজেলার ইমামপুর ইউনিয়ন অবস্থিত।   প্রশাসনিক কাঠামো  ষাটনল ইউনিয়ন মতলব উত্তর উপজেলার আওতাধীন ১ নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ। এ ইউনিয়নের গ্রামগুলো হল:  বড় ষাটনল  সটাকি  সুগন্ধী  ষাটনল মালো পাড়া  চর চার আনি  আসন আলী প্রধানিয়া কান্দি  কন্দু সরকার কান্দি  মেহের উল্লা প্রধানিয়া কান্দি  পশ্চিম লালপুর  পূর্ব লালপুর  ইমামপুর  মধ্য কালিপুর  কালিপুর  বাড়ীভাঙ্গা   শিক্ষাব্যবস্থা  ২০১১ সালের পরিসংখ্যান অনুযায়ী ষাটনল ইউনিয়নের সাক্ষরতার হার ৫৬.৮%।   শিক্ষাপ্রতিষ্ঠান   কালিপুর উচ্চ বিদ্যালয়  ইমামপুর  পল্লী মঙ্গল  উচ্চ বিদ্যালয়  শরীফ উল্লাহ স্কুল এন্ড কলেজ   খাল ও নদী  ষাটনল ইউনিয়নের উত্তর ও পশ্চিম প্রান্ত দিয়ে প্রবাহিত হচ্ছে মেঘনা নদী।   হাট-বাজার  ষাটনল ইউনিয়নের প্রধান প্রধান হাট-বাজারগুলো হল কালিপুর বাজার, ষাটনল (বাবুর) বাজার, সটাকী বাজার, কনু মার্কেট এবং আবু মার্কেট।   দর্শনীয় স্থান   ষাটনল পর্যটন কেন্দ্র - অত্যন্ত মনোরম পরিবেশে অবস্থিত এই পর্যটন কেন্দ্রে প্রতিদিন হাজার হাজার পর্যটক ভ্রমণ করেন। ২০০০ সালে সরকারিভাবে এটিকে পর্যটন কেন্দ্র হিসেবে ঘোষণা করা হয়।   উল্লেখযোগ্য ব্যক্তি   মেজর জেনারেল (অব) সামছুল হক, সাবেক বাণিজ্য মন্ত্রী।  নুরুল ইসলাম, সাবেক রাষ্ট্রদূত মালয়েশিয়া    জনপ্রতিনিধি  ইউনিয়নের বর্তমান চেয়ারম্যান - মো. ফেরদাউস আলম সরকার   আরও দেখুন   মতলব উত্তর উপজেলা  মতলব উত্তর থানা  চাঁদপুর জেলা   তথ্যসূত্র    বহিঃসংযোগ   বিষয়শ্রেণী:মতলব উত্তর উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
“ব্যবসার পরিস্থিতি” হলো ২০২২ সালে প্রকাশিত আলী হাসানের একটি র‍্যাপ গান। ১১ আগস্ট মুক্তি পাওয়ার পর গানটি বাংলাদেশে ভাইরাল ও প্রশংসিত হয়। গানটি কোভিড-১৯ মহামারি চলাকালীন মন্দার সময় একজন ব্যবসায়ীর দুর্দশার গল্প তুলে ধরে।   পটভূমি  গানটির শিল্পী, সুরকার ও গীতিকার আলী হাসান। ২০১০ সালের দিকে, তিনি র‍্যাপ গান তৈরি করে "খাস বাংলা" নামে তার ইউটিউব চ্যানেলে আপলোড করতেন। কিন্তু সেসব গান জনপ্রিয় হয়নি। এছাড়াও তিনি কনসার্টে গান গাইতেন। তিনি র‍্যাপ সঙ্গীতের অনুপ্রেরণা পেয়েছিলেন তার দাদীর কাছ থেকে। দাদীর সাথে তিনি ছন্দে ছন্দে মজা করে কথা বলতেন। তিনি কাতারের একজন প্রবাসী ছিলেন যিনি নারায়ণগঞ্জে তার বাবার হার্ডওয়্যারের দোকানের ব্যবস্থাপনার দায়িত্ব নিতে তিন বছর থাকার পর ২০১৭ সালে দেশে ফেরেন। দোকানের দায়িত্বে থাকাকালীন তিনি খদ্দেরদের সঙ্গে তালে তালে কথা বলতেন। সেসব ছন্দ তিনি তার ডায়েরিতে লিখে রাখতেন। তার ব্যবসায় ক্রমাগত লোকসান তার গানের জন্য আরেকটি অনুপ্রেরণা ছিল। তিনি জনপ্রিয় হওয়ার জন্য গানটি প্রকাশ করেননি বরং তিনি তার ব্যবসায়ের গল্প তুলে ধরার জন্য গানটি প্রকাশ করেন।   রেকর্ড ও মুক্তি  তিনি ২০২২ সালের ফেব্রুয়ারিতে গানটির প্রযোজনা শুরু করেন যখন তিনি দোকানটি বিক্রি করেছিলেন। তিনি মে মাসে নিজের টাকায় গানটি রেকর্ড করেন। তিনি ফেসবুকে গানটি পোস্ট করার পর, জি-সিরিজ গানটি ১১ আগস্ট ২০২২-এ প্রকাশ করে। পরিচিত একজনের বাবার অনুমতি নিয়ে তিনি একটি দোকানে গানটির মিউজিক ভিডিওর চিত্রধারণ করেন। সকাল ১১টা থেকে ৪ ঘণ্টা অপেক্ষার পর দোকান মালিক চলে যাওয়ার পর তিনি সেখানে ভিডিও করেন। মিউজিক ভিডিওটি ইউটিউবে একদিনে অন্তত ৩ লাখ ভিউ পায়। ১০ এ ফেব্রুয়ারি ২০২৩ অনুযায়ী ইউটিউবে গানটি ৩৬ মিলিয়নেরও বেশি ভিউ হয়।   অভ্যর্থনা  গানটি জনপ্রিয় হয়ে ওঠে ও ভাইরাল হয়ে যায় কারণ এটি কোভিড-১৯ মহামারি চলাকালীন একজন ব্যবসায়ীর দুর্দশা, সমস্যা ও সংগ্রামকে চিত্রিত করেছে। গানটি নিয়ে বাংলাদেশের চলচ্চিত্র পরিচালক মোস্তফা সরয়ার ফারুকী বলেন, "এইটা একটা আসল সোনা। শিল্পের কাজ তার সময়কে ধরা। এই গানে এর কারিগররা সময়ের বুকে বইসা সারিন্দা বাজাচ্ছে রীতিমতো!" এছাড়া দেশের নেটিজেনরা মিউজিক ভিডিওতে আলী হাসানের অভিনয়ের প্রশংসা করেছেন। এছাড়াও গানটির প্রশংসা করেছেন শাহরিয়ার নাফীস।   তথ্যসূত্র   বিষয়শ্রেণী:২০২২-এর গান বিষয়শ্রেণী:হিপ হপ সঙ্গীত বিষয়শ্রেণী:বাংলাদেশী গান বিষয়শ্রেণী:বাংলা ভাষার গান বিষয়শ্রেণী:কোভিড-১৯ মহামারি নিয়ে গান
রজনীগন্ধা সর্বাপেক্ষা জনপ্রিয় ফুলগুলির মধ্যে অন্যতম। বিভিন্ন সামাজিক ও ধর্মীয় অনুষ্ঠানে এবং ফুলদানী সাজাবার কাজে ব্যাপকভাবে ব্যবহৃত হয়। এছাড়া এফুলের নির্যাস হতে সুগন্ধিও তৈরি হয়ে থাকে। সারা বছরই বাজারে এ ফুলের চাহিদা বেশি থাকে এরং সারা বছরই এ ফুল চাষ হয়ে থাকে। তবে শীতকালে কিছুটা কম ফোটে। রজনীগন্ধার কন্দ লাগিয়ে বংশবৃদ্ধি করা হয় । মার্চ- এপ্রিল মাস কন্দ লাগানোর উপযুক্ত সময়।   জাত  রজনীগন্ধার কয়েকটি জাত লক্ষ্য করা যায়৷ যথা :  সিঙ্গল: যে সব জাতের ফুলের পাঁপড়ি একটি সারিতে থাকে সে সব জাতগুলি সিঙ্গেল শ্রেনীভুক্ত। একসারি পাপড়িযুক্ত সিঙ্গল জাতের গন্ধ বেশি।  সেমি-ডবল: যে সব জাতের ফুলের পাঁপড়ি দুই বা তিন সারিতে থাকে সে জাতগুলিকে সেমি-ডবল।  ডবল: তিন-এর অধিক পাঁপড়ির সারি থাকলে সে জাতগুলিকে ডবল শ্রেনীর অন্তভুক্ত করা যায়। তুলনামুলকভাবে কম হয়ে থাকে।  ভ্যারিগেটেড জাত: ভ্যারিগেটেড জাতের বেলায় পাতায় হলুদাভ রেখা দেখা যায়৷  কয়েকটি জাতের বাণিজ্যিক নাম হলো- সিগল জাত: পার্ল, বম্বে, ক্যালকাটা, সিংগল মেক্সিকান, ডবল জাত: ডবল পার্ল।  ছবির সংগ্রহশালা    তথ্যসূত্র    বহিঃসংযোগ   বিষয়শ্রেণী:ফুল বিষয়শ্রেণী:বাংলাদেশের উদ্ভিদ বিষয়শ্রেণী:ভারতের উদ্ভিদ বিষয়শ্রেণী:সুগন্ধি উপাদান বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
চানাচুর একপ্রকার ভাজা নাশতা জাতীয় হালকা খাবার। এর অন্য নাম ডালমুঠ। এটি মূলত ছোলা বা অড়হড় ডালের মিহি গুঁড়া (বেসন) থেকে তৈরি হয়। তবে এতে প্রায়শই চিনাবাদাম, চিঁড়া, সবুজাভ ভাজা মটরশুটিঁ ইত্যাদি যোগ করা হয়। বিশেষ করে ভাজা বাদাম চানাচুরের অপরিহার্য উপকরণ। এটি সাধারণ শুকনা, মুচমুচে ও ঝাল স্বাদের হয়ে থাকে।  বর্ণনা দক্ষিণ এশীয়দের কাছে জনপ্রিয় একটি নাস্তা। ঘরোয়া আড্ডা, নদীর তীর বা উদ্যানে ভ্রমণ চানাচুর চর্বনে প্রাণময় হয়ে ওঠে। গ্রামে-গঞ্জে, হাটে-বাজারে খেটে-খাওয়া মানুষের কাছে স্বল্পমূল্যের চানাচুর সাময়িক ক্ষুধা নিবৃত্তিতে কার্যকর। এটি রুচিকর। ভারতে মিষ্টি স্বাদের চানাচুর প্রস্তুত করা হয়; কখনো কখনো এতে কিসমিস যোগ করা হয়।  পরিবেশন  ভোজন রসিক বাঙালির চানাচুর বস্তুটি বড় সমঝদার। হাটে-বাজারে বিভিন্ন গোত্র বর্ণের চানাচুর দেখা মেলে। চায়ের সঙ্গে, মুড়ির সঙ্গে, এমনকি নিঃসঙ্গেও এর মজা জাস্ট আনপ্যারালাল! শহর কিংবা গ্রাম সর্বত্রই একটি বিশিষ্ট বাঙালি চানাচুর ব্র্যান্ড! প্রত্যেকটির স্বাদ অন্যটির চেয়ে আলাদা, গোত্রে অভিন্ন। মরিচের গুঁড়া ও লবণের কারণে এটি নিজেই ঝাল, তবু প্রায়শ: পরিবেশনের আগে পেঁয়াজ কুচি, কাঁচা মরিচ, সরষের তেল প্রভৃতি, কখনো আদা কুচি বা ধনে পাতা, দিয়ে মাখিয়ে একে আরো সুস্বাদু করা হয়। এছাড়া মুড়ি দিয়ে মাখিয়েও চানাচুর পরিবেশন করা হয়। চানাচুর সাধারণত ঘরে ঘরে তৈরী করা হয় না।   চানাচুর বিক্রেতা শপিংমল শিক্ষা প্রতিষ্ঠান, সিনেমা হল, মিটিং এর আসরে দেখা মেলে খোলা চানাচুর বিক্রেতাদের। উজ্জ্বলার বা ভ্রাম্যমাণ হকারদের চানাচুর ক্রেতারা লাইন দিয়ে কেনেন। কখনো কখনো ভাঁড়ের বেশে চানাচুর বিক্রি করতে দেখা যায়।   চানাচুর বহুরূপে হৃদিবিরাজে এই সুস্বাদু আহার। দোকানে বিক্রি হয় ব্র্যান্ডের চানাচুর। অনেক ব্র্যান্ডের চানাচুর আছে যা ঘরে ঘরে আদৃত।   চিত্রশালা   তথ্যসূত্র  বিষয়শ্রেণী:বাংলাদেশী খাবার বিষয়শ্রেণী:ভারতীয় রন্ধনশৈলী বিষয়শ্রেণী:বাংলাদেশী রন্ধনশৈলী বিষয়শ্রেণী:বাঙালি রন্ধনশৈলী বিষয়শ্রেণী:বাংলাদেশী জলখাবার বিষয়শ্রেণী:ভারতীয় হালকা জলখাবার বিষয়শ্রেণী:ভারতীয় ঝটপট খাবার বিষয়শ্রেণী:মুম্বইয়ের সংস্কৃতি বিষয়শ্রেণী:গুজরাতি রন্ধনশৈলী
ল্যান্ড রোভার রেঞ্জ রোভার (সাধারণত রেঞ্জ রোভার নামে পরিচিত) হল একটি ৪x৪ মোটর কার যা ল্যান্ড রোভার দ্বারা উত্পাদিত হয়, যা জাগুয়ার ল্যান্ড রোভারের একটি মার্ক এবং সাব-ব্র্যান্ড।  রেঞ্জ রোভার লাইনটি ১৯৭০ সালে ব্রিটিশ লেল্যান্ড দ্বারা চালু হয়েছিল এবং এখন এটির পঞ্চম প্রজন্মে রয়েছে।  রেঞ্জ রোভার নামে অতিরিক্ত মডেল লঞ্চ করা হয়েছে। যার মধ্যে রয়েছে রেঞ্জ রোভার স্পোর্ট, রেঞ্জ রোভার ইভোক এবং রেঞ্জ রোভার ভেলার।  ইতিহাস  রোভার কোম্পানি (ল্যান্ড রোভার মার্কের প্রবর্তক) ১৯৫১ সালে ল্যান্ড রোভার সিরিজের চেয়ে বড় মডেল নিয়ে পরীক্ষা-নিরীক্ষা করছিল, তখন রোভার পি৪-ভিত্তিক টু-হুইল-ড্রাইভ "রোড রোভার" প্রকল্পটি গর্ডন ব্যাশফোর্ড তৈরি করেছিলেন।   তথ্যসূত্র   বিষয়শ্রেণী:ল্যান্ড রোভার যান বিষয়শ্রেণী:১৯৭০-এ প্রবর্তিত গাড়ি বিষয়শ্রেণী:১৯৮০-এর দশকের গাড়ি বিষয়শ্রেণী:১৯৯০-এর দশকের গাড়ি বিষয়শ্রেণী:২০০০-এর দশকের গাড়ি বিষয়শ্রেণী:২০১০-এর দশকের গাড়ি বিষয়শ্রেণী:২০২০-এর দশকের গাড়ি বিষয়শ্রেণী:ফ্ল্যাগশিপ যানবাহন বিষয়শ্রেণী:বিলাসবহুল যানবাহন
শেন থমাস ওয়ার্ড () (জন্ম ১৯ অক্টোবর ১৯৮৪) একজন ব্রিটিশ পপ গায়ক, যিনি ব্রিটিশ বিখ্যাত সঙ্গীত প্রতিযোগিতা এক্স ফেক্টর এর দ্বিতীয় পর্বের বিজয়ী ছিলেন।  প্রাথমিক জীবন শেন মেনচেস্টারের  টেমসাইডে জন্মগ্রহণ করেন। তার বাবা নাম মার্টিন এবং মাতার নাম ফিলোমেনা।  তার দুইটি জমজ বোন ইম্মা এবং পাঁচটি (মার্ক, মার্টিন, মিচেল, লিজা এবং লিওনা)সহোদর ভাই রয়েছে। তিনি ব্রিটিশ ফুটবল ক্লাব  ম্যানচেস্টার ইউনাইটেড এর একজন ভক্ত। এক্স ফেক্টর এ অংশগ্রহণের পূর্বে  শেন ডেসটিনি  নামে একটি ব্যান্ডের সাথ যুক্ত ছিলেন, যেখানে তার সহশিল্পঅ হিসেবে দুইজন মহিলা ট্রেসি মারফি এবং ট্রেসি লিলেও ছিলেন। BBC Wiltshire – Shayne Ward is Coming to Town শেন ওয়ার্ড ২০০৩ সাল থেকে ফায়ে মেকিবার এর সঙ্গে সম্পর্ক গড়ে তুলেন। ২০১২ সালের সেপ্টেম্বরে এই দম্পতির বাগদান অনুষ্ঠিত হয়।  কর্মজীবন ২০০৫: এক্স ফেক্টর  ২০০৫ সালের শুরুর দিকে শেন এক্স ফেক্টর এর অডিশনে অংশগ্রহণ করেন। নিজের গায়কির মাধ্যেমে বিচারকদের সন্তুষ্টি অর্জনের মাধ্যমে পরবর্তী রাউন্ডে চলে যান। নিজের সঙ্গীত প্রতিভা দিয়ে তিনি এক্স ফেক্টর এর মুকুট নিজের মাথায় তুলেন্।  অ্যালবাম স্টুডিও অ্যালবাম + List of albums, with selected chart positions and certifications শিরোনাম অ্যালবাম বিস্তারিত তালিকায় অবস্থান স্বীকৃতিব্রিটিশডেনিশআইরিশসুইডিশইউরোপিয়ান শেন ওয়ার্ডপ্রথমে মুক্তি: ১৭ এপ্রিল ২০০৬ মোড়ক: সাইকো ধরন: সিডি ১  —  ১ ৮ ৮ব্রিটিশ: প্লাটিনাম আইরিশ: ৪× প্লাটিনাম ব্রেথলেসপ্রথমে মুক্তি: ২৬ নভেম্বর ২০০৭ মোড়ক: সাইকো ধরন: সিডি ২  ৩৯ ১—  ১২ব্রিটিশ: প্লাটিনাম আইরিশ: ৫× প্লাটিনাম ওবসেশনপ্রথমে মুক্তি: ১৫ নভেম্বর ২০১০ মোড়ক: সাইকো ধরন: সিডি ১৫ —  ১১—  ৩৯ব্রিটিশ : সিলবার ক্লোজারপ্রথমে মুক্তি: ১৩ এপ্রিল ২০১৫ মোড়ক: প্লেডজ মিউজিক ধরন: সিডি —  —  —  —  — "—" বুঝাচ্ছে যা চার্টে নাই বা মুক্তির তালিকায় নাই  তথ্যসূত্র   বহিঃসংযোগ   BBC Berkshire: শেন ওয়ার্ড সাক্ষাৎকার   শেন ওয়ার্ড - ব্যক্তিগত ওয়েবসাইট  বিষয়শ্রেণী:১৯৮৪-এ জন্ম বিষয়শ্রেণী:পুরুষ সঙ্গীত শিল্পী বিষয়শ্রেণী:জীবিত ব্যক্তি বিষয়শ্রেণী:ব্রিটিশ সঙ্গীতশিল্পী বিষয়শ্রেণী:ব্রিটিশ পপ গায়ক‏ বিষয়শ্রেণী:সনি বিএমজির শিল্পী বিষয়শ্রেণী:ইংরেজ গায়ক বিষয়শ্রেণী:ইংল্যান্ডের যমজ ব্যক্তি বিষয়শ্রেণী:২১শ শতাব্দীর ইংরেজ সঙ্গীতশিল্পী
ঝালরা মসজিদ (ঝালরা জামে মসজিদ নামেও পরিচিত)  ভারতের উত্তর প্রদেশ রাজ্যের বিজনোর জেলা এর মধুসূদনপুর নন্দ ওরফে ঝালরা গ্রামে অবস্থিত জুমার মসজিদ। মসজিদটির নির্মাণ ১৮৫৮ সালে শুরু হয়েছিল এবং ব্রিটিশ ঔপনিবেশিক আমলে ১৮৭৫ সালে সম্পন্ন হয়েছিল। মাওলানা ক্বারী ফুরকান ২০০৪ সালে মসজিদটি পুনর্নির্মাণ করেন।   ইতিহাস  আব্দুল রহমান মনসুরীর পুত্র হাফিজ আব্দুল সালাম এই মসজিদটি পুনর্নির্মাণের জন্য ঝান্ডাপুরের মাওলানা ক্বারী ফুরকানকে নিযুক্ত করেন। নির্মাণ কাজ ২০০৪ সালে শুরু হয়েছিল এবং এর ব্যয় ছিল ১০ লক্ষ রুপি। ঝালরি গ্রাম এবং নাসিরী গ্রামের লোকেরা এই মসজিদে জুমার নামাজ আদায় করতে আসে, কারণ এটিই একমাত্র মসজিদ যেখানে জুমার নামাজ অনুষ্ঠিত হয়।   আরও দেখুন   ভারতে ইসলাম  ভারতের মসজিদের তালিকা   তথ্যসূত্র   বিষয়শ্রেণী:ভারতে ১৮৫৮ সালের স্থাপনা বিষয়শ্রেণী:ভারতে উনিশ শতকের মসজিদ বিষয়শ্রেণী:বিজনোর জেলা বিষয়শ্রেণী:ভারতে মিনারযুক্ত মসজিদ ভবন বিষয়শ্রেণী:১৮৭০-এর দশকে সম্পন্ন হওয়া মসজিদ বিষয়শ্রেণী:২০০৪ সালে সম্পন্ন হওয়া মসজিদ বিষয়শ্রেণী:উত্তর প্রদেশের মসজিদ বিষয়শ্রেণী:১৮৭৫ সালে সম্পন্ন হওয়া ধর্মীয় ভবন ও কাঠামো
টি. এল. ভি. প্রসাদ হলেন একজন ভারতীয় চলচ্চিত্র পরিচালক, যিনি প্রধানত হিন্দি ও তেলুগু চলচ্চিত্রে কাজ করেন। তিনি প্রায় ৭০টি হিন্দি চলচ্চিত্র এবং ৩৫টি তেলুগু চলচ্চিত্র পরিচালনা করেছেন। তিনি বাংলায়ও কয়েকটি চলচ্চিত্র পরিচালনা করেছেন।   কর্মজীবন  তিনি তেলুগু চলচ্চিত্র পরিচালক টি. প্রকাশ রাওয়ের ছেলে। তিনি তার কর্মজীবন শুরু করেন ভি. মধুসুধন রাওকে সহায়তা করার মাধ্যমে। ১৯৮০ সালের তেলুগু চলচ্চিত্র কুদি এদামাইথে পরিচালনার মাধ্যমে তিনি পরিচালক হিসেবে আত্মপ্রকাশ করেন। তিনি ১৯৯২ সালের হিন্দি চলচ্চিত্র আই লাভ ইউ পরিচালনার মাধ্যমে বলিউডে আত্মপ্রকাশ করেন। পরিচালক হিসেবে অল্প সময়ের মধ্যে বিরতি ছাড়াই একজন নায়কের (মিঠুন চক্রবর্তী) সাথে অনেকগুলো চলচ্চিত্র নির্মাণ করায় তার নাম লিম্কা বুক অব রেকর্ডসে অন্তর্ভুক্ত করা হয়েছে। তিনি ২০০৪ সালে মিঠুনের সাথে ৪টি বাংলা চলচ্চিত্র করেছিলেন। তিনি মিঠুনের চলচ্চিত্র স্টুডিও মিঠুন'স ড্রিম ফ্যাক্টরির অন্যতম চলচ্চিত্র পরিচালক ছিলেন।   চলচ্চিত্রের তালিকা   বছর  চলচ্চিত্র  ভাষা ১৯৯২ আই লাভ ইউহিন্দি ১৯৯৪ জনতা কি আদালত১৯৯৫ জখমি সিপাহী জল্লাদ১৯৯৬ মুকাদার জুর্মানা দানবীর রংবাজ১৯৯৭ জোদিদার কালিয়া সুরজ১৯৯৮ শের-এ-হিন্দুস্তান চন্ডাল হত্যারা উস্তাদোঁ কে উস্তাদ হিটলার দো নাম্বরি১৯৯৯ সিকন্দর সড়ক কা গঙ্গা কি কসম বেনাম আগ হি আগ শেরা ফুল ঔর আগ দাদা২০০০ সুলতান কুরবানিয়াঁ ২০০১ ভৈরব২০০২ কয়েদী মেরি প্রতিজ্ঞা মাওয়ালি নাম্বার ওয়ান ২০০৪ বারুদবাংলা২০০৫ দেবদূত দাদা তওবা তওবা হিন্দি চিতা বাংলা ২০০৮ আজ কা বস হিন্দি   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৫৯-এ জন্ম বিষয়শ্রেণী:অন্ধ্রপ্রদেশের চলচ্চিত্র পরিচালক বিষয়শ্রেণী:অন্ধ্রপ্রদেশের চলচ্চিত্র প্রযোজক বিষয়শ্রেণী:তেলুগু চলচ্চিত্র পরিচালক বিষয়শ্রেণী:হিন্দি ভাষার চলচ্চিত্র পরিচালক বিষয়শ্রেণী:বাঙালি চলচ্চিত্র পরিচালক বিষয়শ্রেণী:মারাঠি চলচ্চিত্র পরিচালক বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:বিজয়ওয়াড়ার শিল্পী
উইকিপ্রকল্প চলচ্চিত্র একটি উইকিপ্রকল্প চলচ্চিত্র সম্পর্কিত বিষয়ে উইকিপিডিয়ায় ব্যাপক এবং বিস্তারিত নিবন্ধ নির্মাণের জন্য আয়োজিত। এখানে নিজেকে যুক্ত করতে দ্বিধাবোধ করবেন না।  __TOC__  কাজের ক্ষেত্র আমাদের প্রাথমিক কাজ হল কয়েকটি বিশাল ক্ষেত্রে মনোযোগ দেওয়া:   চলচ্চিত্র ও চলচ্চিত্র ধারাবাহিক  চলচ্চিত্রের চরিত্র  চলচ্চিত্রের সাথে সংশ্লিষ্ট কোম্পানি ও সংস্থা, যেমন - প্রযোজনা কোম্পানি, পরিবেশনা কোম্পানি, আর্কাইভ, ইনস্টিটিউট ও শিক্ষামূলক প্রতিষ্ঠান  চলচ্চিত্র পুরস্কার, যেমন - বছর অনুযায়ী আয়োজন, পুরস্কারের বিভাগ, এবং বিজয়ী ও মনোনীতদের তালিকা  চলচ্চিত্র উৎসব  চলচ্চিত্রের সরঞ্জামাদি, প্রযুক্তি, রীতিনীতি ও পরিভাষা  চলচ্চিত্র নির্মাণ ও প্রদর্শনীর জন্য ব্যবহৃত উল্লেখযোগ্য ঐতিহাসিক অবস্থান  চলচ্চিত্র শিক্ষা বিষয়ক প্রসঙ্গ, প্রখ্যাত চলচ্চিত্র সমালোচক, তাত্ত্বিক ও গবেষক  চলচ্চিত্রের ধারা, ধরন, আন্দোলন ও সময়কাল  বিভিন্ন দেশ, অঞ্চল ও দলের চলচ্চিত্রের ইতিহাস  লক্ষ্য চলচ্চিত্র উইকিপ্রকল্পের লক্ষ্য বাংলা উইকিপিডিয়ায় চলচ্চিত্রর ওপর উচ্চমানের নিবন্ধ যোগ করা, যেসব নিবন্ধ পরে সিডি বা কাগজে ছাপা হবে।  নিবন্ধের মান যাচাই পদ্ধতি দেখুন - নিবন্ধ মূল্যায়ন পদ্ধতি  তালিকা যেসব তালিকার নিবন্ধগুলো তৈরি করতে হবে। কিছু ইতিমধ্যেই করা হয়েছে।  উইকিপিডিয়া:উইকিপ্রকল্প চলচ্চিত্র/চলচ্চিত্র  উইকিপিডিয়া:উইকিপ্রকল্প চলচ্চিত্র/চলচ্চিত্র নির্মাতা  উইকিপিডিয়া:উইকিপ্রকল্প চলচ্চিত্র/অভিনয়শিল্পী  উইকিপিডিয়া:উইকিপ্রকল্প চলচ্চিত্র/চিত্রনাট্যকার  উইকিপিডিয়া:উইকিপ্রকল্প চলচ্চিত্র/প্রযোজক  উইকিপিডিয়া:উইকিপ্রকল্প চলচ্চিত্র/সুরকার  প্রয়োজনীয় ট্যাগ উইকিপ্রকল্প চলচ্চিত্র টেমপ্লেট । এটি নিবন্ধের আলাপ পাতায় যুক্ত করুন।  আরও দেখুন  উইকিপিডিয়া:Filmographies and Discographies :বিষয়শ্রেণী:উইকিপ্রকল্প চলচ্চিত্র টেমপ্লেট :বিষয়শ্রেণী:গুণমান অনুযায়ী চলচ্চিত্র নিবন্ধ  সম্পর্কিত উইকিপ্রকল্প উইকিপিডিয়া:উইকিপ্রকল্প অভিনেতা এবং চলচ্চিত্র নির্মাতা উইকিপিডিয়া:উইকিপ্রকল্প অ্যানিমেশন উইকিপিডিয়া:উইকিপ্রকল্প টেলিভিশন  		  বিষয়শ্রেণী:কর্মতালিকা যুক্ত উইকিপিডিয়া পাতা
বীজমন্ত্র (), হলো একক মন্ত্র যা তন্ত্র ও তান্ত্রিক হিন্দুধর্মের প্রদত্ত দেবতার সারাংশ ধারণ করে বলে বিশ্বাস করা হয়। এটি দেবতার আহ্বানের জন্য আচারানুষ্ঠানিকভাবে উচ্চারিত হয়, যার মধ্যে এটিকে প্রকৃত নাম এবং সেইসাথে প্রকাশ হিসাবে গণ্য করা হয়। এটি প্রদত্ত দেবতার নামের প্রথম কয়েকটি অক্ষর দিয়ে তৈরি একটি রহস্যময় ধ্বনি বলে মনে করা হয়, যার উচ্চারণ অনুগামীকে আধ্যাত্মিক পবিত্রতা অর্জন করতে দেয়। এই মন্ত্রগুলি শরীরের চক্রের সাথেও যুক্ত।  রোমানীয় পণ্ডিত মিরসিয়া এলিয়েড বলেন যে একজন অনুগামী যিনি শব্দার্থগতভাবে অর্থহীন বীজমন্ত্র উচ্চারণ করেন "তার অ্যান্টোলজিকাল সারমর্মকে উপযুক্ত করে, দৃঢ়ভাবে এবং সরাসরি দেবতার সাথে একত্রিত করে"।  নমুনা কয়েকটি প্রধান বীজমন্ত্রের মধ্যে রয়েছে:  দেবনাগরী লিপি   অনুবাদ  মন্ত্রের অধিপতি  (দেবতা)   औं (ॐ)  ওঁ পরব্রহ্ম श्रीं  শ্রীং  লক্ষ্মীल्क्ष्मीः  লক্ষ্মীঃ মহালক্ষ্মী त्व्म्श्रीः  সরস্বতীঃ মহাসরস্বতী क्म्लीः  কম্লীঃ মহাকালীल्क्ष्मीं  লক্ষ্মীং লক্ষ্মী त्व्श्रीं  সরস্বতীং সরস্বতী क्लीं  কালীং কালী क्रीं  ক্রীং  কালী ह्रौं  হ্রুং  শিব  श्वीं  শ্বীং  শিব ऐं  ঈং   সরস্বতী गं  গুং  গণপতি हूँ  হুঁং  শিব फट्  ফুট্  বিনাশ ह्रीं  হ্রীং  ভুবনেশ্বরী क्लीं  ক্লীং  শক্তি दुं  দুং  দুর্গা फ्रौं  ফ্রুং  হনুমান दं  দং  বিষ্ণু অন্যান্য উল্লেখযোগ্য বীজমন্ত্রের মধ্যে রয়েছে:  দেবনাগরী লিপি   অনুবাদ  মন্ত্রের অধিপতি  (দেবতা)  भ्रं  ভ্রং  ভৈরব धूं  ধুং  ধূমাবতী ह्लीं  হ্লীং  বগলামুখী त्रीं  ট্রীং  তারা क्ष्रौं  ক্ষরৌং  নৃসিংহ हं  হং  আকাশ यं  যং  বায়ু रां  রং  অগ্নি क्षं  ক্ষং  পৃথ্বী  তথ্যসূত্র  বিষয়শ্রেণী:মন্ত্র বিষয়শ্রেণী:তন্ত্র বিষয়শ্রেণী:হিন্দু মন্ত্র
ইউনিভার্সিটি অব ওয়াশিংটন ওয়াশিংটনের সিয়াটলে অবস্থিত একটি সরকারি বিশ্ববিদ্যালয়। এটি ১৮৬১ সালে প্রতিষ্ঠিত হয়।   গঠন ও প্রশাসন   ইউনিভার্সিটি অব ওয়াশিংটন কলেজ অব আর্টস অ্যান্ড সায়েন্সেস  ইউনিভার্সিটি অব ওয়াশিংটন হেনরি এম জ্যাকসন স্কুল অব ইন্টারন্যাশনাল স্টাডিজ  ইউনিভার্সিটি অব ওয়াশিংটন কলেজ অব বিল্ট এনভায়রনমেন্ট  ইউনিভার্সিটি অব ওয়াশিংটন বিজনেস স্কুল  ইউনিভার্সিটি অব ওয়াশিংটন স্কুল অব ডেন্টিস্ট্রি  কলেজ অব এডুকেশন  ইউনিভার্সিটি অব ওয়াশিংটন কলেজ অব ইঞ্জিনিয়ারিং  কলেজ অব দ্য এনভায়রনমেন্ট  দ্য গ্র্যাজুয়েট স্কুল ইউনিভার্সিটি অব ওয়াশিংটন ইনফর্মেশন স্কুল  ইউনিভার্সিটি অব ওয়াশিংটন স্কুল অব ল  ইউনিভার্সিটি অব ওয়াশিংটন স্কুল অব মেডিসিন  স্কুল অব নার্সিং  স্কুল অব ফার্মাসী  ড্যানিয়েল যে ইভান্স স্কুল অব পাবলিক অ্যাফেয়ার্স  ইউনিভার্সিটি অব ওয়াশিংটন স্কুল অব পাবলিক হেলথ  স্কুল অব সোশ্যাল ওয়ার্ক   র‍্যাঙ্কিং    কৃতি শিক্ষার্থী   লিন্ডা বি বাক, চিকিৎসাবিজ্ঞানে নোবেল পুরস্কার ২০০৪  জর্জ স্টিগ্‌লার, অর্থনীতিতে নোবেল পুরস্কার ১৯৮২, ন্যাশনাল মেডেল অব সায়েন্স (১৯৮৭)  মার্টিন রডবেল, চিকিৎসাবিজ্ঞানে নোবেল পুরস্কার ১৯৯৪   কৃতি শিক্ষক   হ্যান্স গেয়র্গ ডেমেল্ট, পদার্থবিজ্ঞানে নোবেল পুরস্কার ১৯৮৯, ন্যাশনাল মেডেল অব সায়েন্স ১৯৯৫  লেল্যান্ড এইচ হার্টওয়েল, চিকিৎসাবিজ্ঞানে নোবেল পুরস্কার ২০০১, আলবার্ট ল্যাস্কার অ্যাওয়ার্ড (১৯৯৮)  ডগলাস নর্থ, অর্থনীতিতে নোবেল পুরস্কার ১৯৯৩  এডুইন জি ক্রেবস, চিকিৎসাবিজ্ঞানে নোবেল পুরস্কার ১৯৯২, লুইজা গ্রোস হরউইটস পুরস্কার (১৯৮৯)  এডওয়ার্ড ডোনাল থমাস, চিকিৎসাবিজ্ঞানে নোবেল পুরস্কার ১৯৯০, ন্যাশনাল মেডেল অব সায়েন্স (১৯৯০)  লিরয় এডওয়ার্ড হুড  তথ্যসূত্র     বিষয়শ্রেণী:১৮৬১-এ প্রতিষ্ঠিত বিষয়শ্রেণী:মার্কিন যুক্তরাষ্ট্রের বিশ্ববিদ্যালয় বিষয়শ্রেণী:মার্কিন যুক্তরাষ্ট্রের শিক্ষাপ্রতিষ্ঠান বিষয়শ্রেণী:১৮৬১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:সিয়াটলের বিশ্ববিদ্যালয় এবং কলেজ বিষয়শ্রেণী:ওয়াশিংটন (অঙ্গরাজ্যের) সরকারি বিশ্ববিদ্যালয় ও কলেজ বিষয়শ্রেণী:১৮৬১-এ প্রতিষ্ঠিত বিশ্ববিদ্যালয় ও কলেজ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  মাসুম-আল-হাসান (আলাপ) ১৭:২৬, ২১ আগস্ট ২০২৪ (ইউটিসি) পূর্ব মায়ানী খায়েরিয়া মাদ্রাসা   – (অপসারণের প্রস্তাবনা দেখুনলগ দেখুন) () কোনো তথ্যসূত্র নেই, এবং এটি নিবন্ধের চাইতেও রচনার মতো বেশি মনে হচ্ছে। বিশ্বকোষে থাকার মতো উপযুক্ত নয়। –TANBIRUZZAMAN (💬) ১০:০৫, ৯ আগস্ট ২০২৪ (ইউটিসি)   । ~ Deloar Akram (আলাপ • অবদান • লগ) ০৮:৪৯, ১৩ আগস্ট ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
জগদীশ বিষ্ণোই (জন্ম ২০শে মে , ১৯৭২) একজন প্রাক্তন ভারতীয় বর্শা নিক্ষেপকারী । তিনি সিডনিতে ২০০০ গ্রীষ্মকালীন অলিম্পিকে পুরুষদের বর্শা নিক্ষেপে অংশ নিয়েছিলেন।     তথ্যসূত্র   বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতের অলিম্পিক মল্লক্রীড়াবিদ বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:২০০০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:ভারতীয় পুরুষ বর্শা নিক্ষেপকারী বিষয়শ্রেণী:১৯৯৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:এশিয়ান গেমসে ভারতের প্রতিযোগী
কেন্দ্রীয় তহবিল শ্রম ও কর্মসংস্থান মন্ত্রণালয়ের আওতাধীন বাংলাদেশ সরকারের একটি  তহবিল যা শ্রমিকদের আর্থিক সহায়তার জন্য প্রতিষ্ঠা করা হয়েছে। এই তহবিলের সভাপতিত্বের দায়িত্বে থাকেন শ্রম ও কর্মসংস্থান মন্ত্রী।  ইতিহাস ২০০৬-এর ২৩২ (৩) ধারার বিধান অনুযায়ী ২০১৫ সালে শ্রম ও কর্মসংস্থান মন্ত্রণালয়ের আওতায় ‘কেন্দ্রীয় তহবিল’ প্রতিষ্ঠা করা হয়। তহবিল পরিচালনা করতে বাংলাদেশ শ্রমবিধিমালা, ২০১৫-এর বিধি ২১৮ অনুযায়ী পরিচালনা বোর্ড গঠিত হয়।  তহবিলের উদ্দেশ্য হল বাংলাদেশের শিল্পকর্মীদের সহায়তা করা এবং তহবিলটি সরকারী এবং বেসরকারী যৌথভাবে অর্থায়নকৃত। আগস্ট ২০১৭ সালে প্রধানমন্ত্রী শেখ হাসিনা বাণিজ্য মন্ত্রণালয়কে সমস্ত শিল্প ও কারখানাগুলিকে কেন্দ্রীয় তহবিলের আওতায় আনার নির্দেশনা দিয়েছিলেন।  তথ্যসূত্র  বিষয়শ্রেণী:২০১৫-এ বাংলাদেশে প্রতিষ্ঠিত বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশের সরকারি সংস্থা বিষয়শ্রেণী:২০১৫-এ প্রতিষ্ঠিত সরকারি সংস্থা